google/wiki40b huggingface dataset:
Joseph Agassi

Joseph Agassi (født 7. mai 1927 i Jerusalem) er en israelsk filosof. Han har hovedsakelig beskjeftiget seg med vitenskapsteori, politisk filosofi og logikk ut fra et kritisk-rasjonalististisk ståsted. Agassi studerte hos Karl Popper ved London School of Economics. Han har bl.a. undervist ved University of Hong Kong, Boston University, York University og Universitetet i Tel Aviv.
Ugeskrift for Retsvæsen

Historie

Ugeskrift for Retsvæsen utkom første gang i 1867 og avløste Tidsskrift for Retsvæsen. Det var de samme folkene som sto bak, og det første nummeret i 1867 ble redigert av overrettssakfører P. Casse og auditør J.H. Mundt.
Man forventet dengang at det ville komme en gang i uken, og at det ville bli til cirka 75 ark (1 200 sider) i året, hvilket har endret seg til i dag å være ca. 3 000 sider i året. Prisen var seks riksdaler årlig, men det var kun en bindingsperiode på tre måneder.
Falseuncaria

Utseende

Middelsstore (vingespenn hos de norske artene 12-15 millimeter), grå eller brune viklere med forholdsvis smale vinger.

Levevis

Disse viklerne har gjerne larver som utvikler seg på blomster eller frøkapsler hos ulike urter. Det ser ut til at samme art kan bruke et spekter av ulike vertsplanter fra forskjellige familier.
Bergamo (provins)

Kommunikasjoner

Motorveien Milano til Venezia går gjennom provinsen med avkjøringene Capriate, Dalmine, Bergamo, Seriate, Grumello-Telgate og Ponte Oglio. Flyplassen Orio al Serio har både internasjonale og nasjonale forbindelser.
Ordenen O.R. Tambos følgesvenner

Ordenen O.R. Tambos følgesvenner (afrikaans: Orde van die Metgeselle van OR Tambo, engelsk: Order of the Companions of OR Tambo, ndebele: UNongorwana wesiTjhaba wabaLingani baka-OR Tambo, nord-sotho: Sefoka sa Companions sa OR Tambo, sesotho: Kgau ya Metswalle ya OR Tambo, swazi: Umklomelo Webangani ba-OR Tambo, tsonga: Sagwati ra nxiximo wa Xinakulobye xa OR Tambo, tswana: Letshwao la balekane ba ga OR Tambo, venda: Tshiala tsha Khonani dza OR Tambo, xhosa: IMbasa yaMahlakani ye-O R Tambo, zulu: Isimiselo sabahlobo baka OR Tambo) er en sørafrikansk orden. Ordenen ble innstiftet 6. desember 2002. Den er oppkalt etter Oliver Tambo, en av kjempene i kampen mot apartheid og leder for African National Congress fra 1969 til 1991. Ordenen O.R. Tambos følgesvenner utdeles av Sør-Afrikas president.

Ordenstegn

Ordenstegnet for Ordenen følgesvenner av O.R. Tambo er i moderne design og består av en oval medaljong utformet som majola, det voktende øye, symbolsk uttrykk for mottakernes aktive solidaritet og støtte til Sør-Afrika, i kombinasjon med yin-yang-merket, symbol for møtet mellom åndelige energier. Ordenstegnet bæres i bånd om nakken. Ordensbåndet er hvitt med innvevde grå yin-yang-symboler. Alle klasser får tildelt ordenstegnet i identisk utførelse, bortsett fra metallet. Det gis samtidig ytterligere et ordenstegn, en spaserstokk skåret i tre.

Tildelinger

Ordenen tildeles utenlandske borgere for utvist vennskap mot Sør-Afrika, i særdeleshet for innsats for å fremme fred, samarbeid og internasjonal solidaritet. Den tildeles også utenlandske statsoverhoder. Ordenen kan tildeles organisasjoner og institusjoner og kan også tildeles posthumt.
Ordenen ble første gang utdelt i 2002. Mahatma Gandhi, Kenneth Kaunda og Olof Palme ble da utnevnt til ordenens første klasse, første og sistnevnte fikk ordenen posthumt. Posthume utnevnelser kan også gjelde historiske personer.

Norske innehavere

Ordenen følgesvenner av O.R. Tambo er tildelt to norske borgere for innsats mot apartheid: Reiulf Steen og Thorvald Stoltenberg. Begge er utnevnt til 2. klasse, storfølgesvenn av O.R. Tambo med ordenstegnet i sølv.
François-Xavier Dentrecolles

François-Xavier Dentrecolles (kinesisk navn: 殷弘绪, pinyin: Yin Hongxu eller Yin Hong-Siu Ki-Tsong, født 25. februar 1664 nær Limoges i Frankrike, død 2. juli 1741 i Beijing), var en katolsk kinamisjonær tilhørende jesuittordenen. 
Han ble sendt til Kina i 1698 og kom sammen med sine medbrødre patrene Jean-François Foucquet, Jean-François de Pélisson, Pierre Frapperie og Bernard Rodes via Madras til Amoy den 29. juli 1699. Han virket i Nanchang i Jiangxi fra 1703, i Jaozhou og Jingdezhen (porselenbyen) 1707-1709, og så Jiujiang. Han var generalsuperior for den franske jesuittmisjon i Kina fra 1707 til 1719, og var atter i Jaozhou fra 1714, Jiujiang 1718, og i Beijing fra 30. desember 1719.

Vitenskapsmann

De brev Dentrecolles skrev 1. september 1712 og senere var de første nøyaktige beskrivelser som nådde Europa om hvordan det mest berømte kinesiske porselenet ble tilvirket. Et senere brev, av 25. januar 1722, tilføyde ytterligere opplysninger om produksjonsteknikkene.
D'Entrecolles sendte også materialspecimener til Europa, som ble analysert av Réaumur og førte til opprettelsen av porselensfablrikken i Sèvres så snart ekvivalente materialer ble funnet i Europa.
I England inspirerte hans verker utviklingen av flere porselensvirksomheter, som for eksempel Plymouthporselen.
D'Entrecolles skrev også brev om hvordan kineserne holdt silkeormer, og lagetkunstige blomstre og syntetiske perler, og praktiserte oral vaksinering mot kopper. I 1734 beskrev d'Entrecolles også hvordan kineserne produserte kvikksølv.
En av følgende av d'Entrecolles arbeide, som noen har omtalt som industrispionasje, var at utførselen av kinesisk eksportporselen falt betraktelig, særlig mot slutten av Qianlong-keiserens epoke.
D'Entrecolles oversatte også kinesiske vitenskapelige verker til fransk.
Solsikkegalaksen

Solsikkegalaksen (også kjent som Messier 63, M63, or NGC 5055) er en spiralgalakse som ses i stjernebildet Jakthundene. Den er en spiralgalakse og består av en sentralskive omgitt av mange korte spiralarmsegmenter.

Historie

Solsikkegalaksen ble oppdaget av Pierre Méchain 14. juni 1779. Galaksen ble så listet opp av Charles Messier som objekt 63 i Messierkatalogen.
På midten av 1800-tallet identifiserte Lord Rosse spiralstruktur innen galaksen, noe som gjorde den til en av de første galaksene der slik struktur ble identifisert.
Stange prestegjeld

Stange prestegjeld var et prestegjeld i Hamar domprosti i Hamar bispedømme. Prestegjeldet bestod av to sogn: Stange og Tangen sogn. Tidligere omfattet det også Ottestad.
Kirken i Stange sogn er Stange kirke. Tangen sogn ble utskilt ved kongelig resolusjon av 23. mars 1857. Kirken i sognet er Tangen kirke.
Norges Fjernsjakkforbund

Norges Fjernsjakkforbund (NFSF), tidligere Norges Postsjakkforbund, er et nasjonalt forbund for fjernsjakk i Norge. Med fjernsjakk menes alle former for sjakk der trekkene formidles mellom spillerne og ikke utføres på et felles fysisk brett. NFSF er medlem av International Correspondence Chess Federation (ICCF).
Margit

Etymologi

Margit er en opprinnelig tysk kortform av kvinnenavnet Margarita som er en latinsk form av det greske navnet Margarites som har opphav i det persiske ordet margaron, «perle».
Andrew Project

Andrew Project var et distribuert datamiljø som ble utviklet ved Carnegie Mellon University fra 1982 og fremover. Prosjektet var svært ambisiøst for sin tid og resulterte i en dataarkitektur av hittil uovergått størrelse som ble alment tilgjengelig. Et av resultatene av prosjektet var det distribuerte filsystemet Andrew File System.
Ronnie Hazlehurst

Bakgrunn

Ronald Hazlehurst ble født i 1928 i Dukinfield, en by i Stor-Manchester i England. Faren var jernbanearbeider, mens moren var pianolærer. Han fikk tidlig en sterk interesse for musikk og avtjente blant annet førstegangstjenesten som musiker i 4./7. Royal Dragoon Guards fra 1947 til 1949. På siden spilte han i et band som senere gjorde flere opptredener i radiokanalen BBC Light Programme. Utover 1950-tallet hadde han en rekke strøjobber som frilansmusiker på ulike nattklubber og i produksjonsselskapet Granada Productions.

BBC-karriere

I 1961 ble Hazlehurst ansatt i BBC og jobbet seg oppover, inntil han ble musikksjef for BBCs underholdningsavdeling i 1968. I løpet av BBC-karrieren komponerte Hazlehurst kjenningsmelodien til en rekke komedieserier som Født på solsiden, Javel, herr statsråd og Javel, statsminister – samt Three Up, Two Down, Are You Being Served? og Last of the Summer Wine. Han arrangerte også kjenningsmelodiene til en rekke andre serier og spørreprogrammer på BBC.

Eurovision Song Contest

For norske seere var nok Ronnie Hazlehurst kjent som dirigent for Storbritannia i Eurovision Song Contest. Han var musikalsk ansvarlig da konkurransen ble arrangert i Storbritannia i 1974, 1977 og 1982. I tillegg dirigerte han det britiske bidraget i 1977, 1982, 1987, 1988, 1989, 1991 og 1992. For å underbygge den engelske koreografien i det britiske bidraget i 1977, byttet Hazlehurst ut taktstokken med en paraply. På hodet hadde han en bowlerhatt. 
Hazlehurst hadde også en rolle i norske Melodi Grand Prix 1985, da som fagdommer i avstemningen. I likhet med de andre fagdommerne hadde Hazlehurst Anita Skorgans «Karma» som favoritt, mens distriktjuryene gikk for «La det swinge». Da programleder Rita Westvik spurte Ronnie Hazlehurst om han ikke trodde «La det swinge» kunne vinne Eurovision, svarte han: «I'm afraid not». En måned senere vant «La det swinge» Eurovision Song Contest 1985, Norges første seier i konkurransen.

Annet

Hazlehurst flyttet fra Nord-London til Guernsey på slutten av 1990-tallet. Han fortsatte å jobbe med musikk helt inntil han fikk hjerneslag 27. september 2007. Han gjenvant aldri bevisstheten og døde 1. oktober i St Martin på Guernsey. Han var gift to ganger.
Den provisoriske regjerings utøvende kommisjon

Den provisoriske regjerings utøvende kommisjon styrte Cuba fom 5. september 1933 tom 10. september 1933. Kommisjonen besto av Sergio Carbó y Morera, Porfirio Franca y Álvarez de la Campa, Ramón Grau San Martín, José Miguel Irisarri y Gamio og Guillermo Portela y Möller.
AES Red Oak gasskraftverk

AES Red Oak gasskraftverk er et gasskraftverk i delstaten New Jersey i USA. Det har en installert produksjonskapasitet på 832 MW, fordelt på tre pluss én turbiner. Dette er delstatens sjette største fossile kraftverk målt etter installert produksjonseffekt. Anlegget ble påbegynt omkring 1998 og stod ferdig i 2002. Brenselkilden er naturgass.
Marin Aničić

Landslaget

25. mars 2016 fikk han sin første landskamp for Bosnia-Hercegovina mot Luxembourg.
Agatha

Sammendrag av filmen

Når ektemannen Archie konfronterer Agatha med sine utenomekteskapelige affærer og forlanger en skilsmisse forteller hun ham at hun frykter for sitt liv og forsvinner omgående. Hun tar inn på et hotell under navnet til Archies elskerinne og mens hele landet syder med rykter om hvor hun kan ha gjort av seg planlegger hun hevn. Dette avbrytes av den amerikanske journalisten Wally Stanton som hun møter på hotellet og som forelsker seg i henne.
Pettalidae

Utseende

Små (kroppslengde 2-5 mm) vevkjerringer med forholdsvis korte bein og oval kropp. De fleste har øyne men disse er lite synlige.

Levevis

Alle artene bortsett fra den hulelevende Speleosiro argasiformis lever mellom løvstrø.

Utbredelse

Familien er utbredt i tempererte områder på den sørlige halvkulen: sørligste Sør-Amerika, Sør-Afrika, Madagaskar, Australia og New Zealand. Dessuten er den funnet på Sri Lanka.
Bueskyting under Sentralamerikanske og karibiske leker 1986

Bueskyting under Sentralamerikanske og karibiske leker 1986. Bueskyting var en av flere sporter i de femtende sentralamerikanske og karibiske leker som ble arrangert i Santiago de los Caballeros i Den dominikanske republikk i perioden 24. juni til 5. juli 1986. Det var andre gangen som bueskyting var med i de sentralamerikanske og karibiske leker. Det var tolv øvelser, seks for kvinner og seks for menn. Mexico ble beste nasjon med åtte gullmedaljer foran Cuba med fire.
Andebu (tettsted)

Historie

Tettstedet Andebu tilhørte Andebu kommune fra opprettelsen av kommunen i 1. januar 1838 til 1. januar 2017 da Andebu, Stokke og Sandefjord kommuner ble slått sammen til den nye Sandefjord kommune.

Utdanning

Andebu har én barneskole, Andebu skole. I tillegg er Andebu ungdomsskole den eneste ungdomsskolen i Andebu. Det er ikke videregående skole i Andebu.

Kultur

Dropprevyen arrangeres årlig i Andebu av ungdomsskolen og tidligere av Andebu kommune frem til 2017. Andeburevyen er en lang tradisjon i Andebu, og har blitt satt opp et titalls ganger. Det er også satt igang tiltak til kulturprosjekter i skolevesenet i Andebu i Sandefjord Kommune. Kommunen hadde tidligere et korps som bestod av litt over ti musikere og flere frivillige. Andebu Idrettslag er stedets idrettslag.

Tusenårssted

Kommunestyret i tidligere Andebu kommune vedtok i 2000 at «Tusenårsstedet i Andebu vil for fremtiden være opparbeidelse av parkanlegg med for eksempel paviljong og fontene på jordet i sentrum innenfor avsatte midler.» På begynnelsen av 2000-tallet startet et stort prosjekt som het «Utvikling av Andebu sentrum», som var et samarbeid mellom kommunen og private. I dette prosjektet ble det opparbeidet parkanlegg, fontene, rutebilstasjon, gangveier med mer i Andebu sentrum. Det statlige tilskuddet inngikk i dette.

Annet

Navnet uttales annebu. Preposisjonen er 'i', «i Andebu». En person fra Andebu (særlig fra hovedsoknet) kalles «andebusokning».
Nasjonaliseringen av private teleselskap ble avsluttet i 1974 da Televerket overtok det siste norske privateide telefonselskapet som da lå i den gang Andebu Kommune i Andebu sentrum (Askjemveien 21). Bygningen står der ennå.
Reidar Waaler

Første verdenskrig

Ved utbruddet av første verdenskrig var Waaler i USA, der han drev forretninger. Waaler gikk i 1914 inn i USAs væpnede styrker. Han var først i New York National Guard før han ble overført til hæren. I april 1918 ble han sendt med American Expeditionary Force til Europa. Waaler tjenestegjorde i 27. divisjons 105. maskingeværbataljon.
Waaler kjempet blant annet ved Ronssoy, der han ledet en maskingeværavdeling. Han utmerket seg under angrep på Hindenburglinjen 27. september 1918 da han under kraftig fiendtlig ild tok seg inn i en brennende britisk tank og reddet ut mannskapet. For denne innsatsen ble han hedret med Medal of Honor, en utmerkelse han fikk overrakt av general John J. Pershing.
Etter at krigen var vunnet ledet Waaler an i seiersparaden for de hjemvendte soldater i New York. Waaler ble i 1935 utnevnt til oberst i USAs hær.
Han ble statsborger i USA i 1917.

Forretningsmann

I det sivile liv var Waaler forretningsmann og var aktiv både i Norge, USA og Europa. Han var en tid disponent for filialen det norske firmaet Baastad & Co. etablerte i New York. Waaler drev også konfeksjonsfirma i Norge. Etter andre verdenskrig arbeidet Waaler i kontormaskinfirmaet Remington i USA og Europa. I 1950 ble han sjef i firmaets Europaavdeling med kontor i Paris.

Utmerkelser

Waaler ble tildelt en rekke militære utmerkelser. I tillegg til Medal of Honor ble han dekorert med Victory Medal, de franske utmerkelsene Médaille militaire og Croix de guerre med palme, den britiske Distinguished Conduct Medal og en montenegrinsk tapperhetsmedalje.
Waalers utmerkelser ble utstilt i Universitetets Myntkabinett i Oslo.
Greatest Hits (Kylie Minogue)

Aluminformasjon

Greatest Hits nådde førsteplass på den britiske albumlistene, og ble Minogues tredje førsteplass-album i Storbritannia. Det ble senere sertifisert platinum for 300 000 eksemplarer. Albumet var også vellykket i Australia, og nådde toppen på nummer tre. Det ble senere sertifisert dobbel platina for salg på 140 000 eksemplarer av Australian Recording Industry Association.
Albumet ble gjenutgitt den 18. november 2002 med helt nytt cover og en bonus-CD med remixer. I forhold til den opprinnelige platen ble sporrekkefølgen noe endret.
Henrik Ormåsen

Aktivitet i AKP, Rød Ungdom, Rødt og Tjen folket

Ormåsen var gjennom flere år medlem av AKP, Rød Ungdom og Rød Valgallianse (senere Rødt), men ble ekskludert fra disse i henholdsvis 1997 og 2008. Etter eksklusjonen fra AKP og Rød Ungdom deltok han samme år i grunnleggelsen av den maoistiske organisasjonen Tjen folket. I 2008 ble han ekskludert også fra Rødt, med bakgrunn i TFs angivelige angrep på Rødt. Selv hevdet Ormåsen at påstandene om angrep på Rødt var uriktige, og at vedtak om eksklusjon var feil. 
Ormåsen står per mars 2017 oppført som styreleder i Tjen folket. De omtaler seg som de eneste kommunistene i Norge. Av andre i Rødt beskrives organisasjonen som stalinistisk. Ormåsen mener selv at Stalin var en stor teoretiker.

SOS Rasisme og straffesak

Ormåsen har også innehatt en rekke verv i SOS Rasisme, det mest framstående av dem som nestleder, og har vært lønnet ansatt i organisasjonen. Han ble i 2015 tiltalt for grovt bedrageri i forbindelse med konkursen i SOS Rasisme. Han ble domfelt for bedrageri 2. november, og dømt til seks måneders betinget fengsel med en prøvetid på to år. Retten fastslo at forholdene var alvorlige nok til å gi ubetinget fengsel, men at dommen ble betinget på grunn av tiden som hadde gått.

Annet

Henrik Ormåsen er bror av sangeren Gaute Ormåsen.
Gohar Gasparjan

Heder

Hun fikk flere hedersbevisninger, blant annet Helt av det sosialistiske arbeid (Sovjetunionen) og Sankt Mesrop Mashtots-ordenen.
Hun er begravet på æreskirkegården Komitas Pantheon.
Hultremøll

Utseende

En liten (vingespenn 10-13 millimeter), brun møll. Antennene er trådformede og nær tre fjerdedeler så lange som forvingene. Hodet er kledt med gulbrune, hårlignende skjell. Forkroppen og forvingene er mørkbrune, gjerne med en svak, gyllen glans. Forvingene har tre eller fire blekgule flekker langs forkanten, tre flekker langs bakkanten. Det innerste flekkeparet gror gjerne sammen og danner et tverrbånd. Bakvingen er gråbrun med lange, grå hårfrynser.

Levevis

Arten er kjent som en stor sjeldenhet, men dette kan i alle fall delvis ha sammenheng med at den lever mesteparten av sitt liv inne i hule trær og sjelden forlater disse. Dermed blir denne arten ganske sjeldent fanget opp av vanlige sommerfugl-registreringer. Arten kan bruke mange treslag, blant annet lønn, lind, eik og bøk. Larven spiser råtten, soppangrepet ved. De voksne sommerfuglene er i aktivitet i juli-august, men forlater som sagt sjelden treet de bor i – trolig er det bare i enkelte svært varme sommernetter at arten forflytter seg.

Utbredelse

Arten er funnet i Vest-Europa sør til Hellas, men er over alt regnet som svært sjelden. I Norge ble det funnet ett enkelt eksemplar ved Kristiansand i 2009.
Polyarthron

Utseende

Middelsstore til store (20-45 millimeter), lyst gulbrune trebukker. Hannen har tett kamformede, ikke særlig lange antenner. Fasettøynene er nokså store, men ikke utstående, kjevene ikke påfallende forstørret. Pronotum er forholdsvis lite og har en pigg midt på sidekantene. Dekkvingene har avrundede "skuldre" og opphøyde lengderibber.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Gruppen er utbredt i det nordlige og vestlige Afrika (sør til Nigeria og vest til Kapp Verdeøyene) og i Saudi-Arabia.
Volleyball under Sommer-OL 2008 – Volleyball kvinner

Volleyball under Sommer-OL 2008 – Kvinner fant sted fra 10. til 24. august 2008.
Sedimentologi

Sedimentologi er læren om jordas løsmasser og deres avsetning, og læren om sedimenters konsolidering og sedimentære bergarter.
Ukonsolidert grus, sand og leire transporteres med elver, vinder og bølger – generelt transporteres sedimentene fra fjell til hav. Sedimentene legges igjen som elvedelta, elvebanke, tidevannsrygg osv.
Magnus Sylling Olsen

Klubbkarriere

Sylling Olsen begynte sin fotballkarriere hos Bakke IF i Skotselv før han i en alder av 15 år flyttet til Mjøndalen, hvor han begynte å spille for Mjøndalen IF. I 2004 flyttet han til Oslo for å studere, og meldte derfor overgang til Drøbak/Frogn, som da spilte i 2. divisjon. Etter å ha markert seg for Drøbak/Frogn i 2006-sesongen ble Sylling Olsen hentet av Kongsvinger i forkant av 2007-sesongen, hvor han skrev under på en ettårskontrakt.
I Kongsvinger startet han som offensiv midtbane, men ble siden brukt på venstrekanten og scorte totalt ti seriemål i sin første sesong i 1. divisjon. Kongsvingers daværende trener Thomas Berntsen uttalte at han ønsket å skrive ny kontrakt med Sylling Olsen, til tross for at han var ønsket av flere andre klubber. Sylling Olsen skrev siden under på en toårskontrakt med klubben.
Han fortsatte med å spille på venstrekanten i ytterligere to sesonger, og var sterkt delaktig i Kongsvingers opprykk til Tippeligaen i 2009 med sine ti mål på 30 seriekamper. Blant annet scorte han mål i playoffkampen mellom Kongsvinger og Sogndal som Kongsvinger vant 3–1. Til tross for at han rykket opp med Kongsvinger valgte han å si nei til et nytt kontraktsforslag og signerte i stedet for Aalesund i forkant av 2010-sesongen.
Han fikk sin debut i Tippeligaen i hjemmekampen mot Lillestrøm SK den 14. mars 2010 (3–0),  og scorte sitt første mål for klubben mot Stabæk to uker senere, som også ble kåret til rundens mål. Under 2011-sesongen var Sylling Olsen med på å spille Aalesund frem til finalen under Norgesmesterskapet i fotball for menn 2011, hvor Aalesund møtte SK Brann og til slutt ble Norgesmester etter to scoringer av Michael Barrantes.
Under 2012-sesongen var Sylling Olsen preget av skader og fikk beskjed av klubben om at han ikke kom til å bli tilbudt en ny kontrakt etter at denne gikk ut ved sesongslutt. Han meldte derfor overgang til Bodø/Glimt i august 2012, etter å ha scoret elleve mål på 56 seriekamper for Aalesund. Han scorte mål i sin debutkamp for Bodø/Glimt i 1. divisjon mot gamleklubben Mjøndalen i september 2012. Han scorte totalt fem mål på ti seriekamper for Bodø/Glimt på høstsesongen 2012, og valgte å forlate klubben ved sesongslutt.
I mars 2013 signerte han under på en ettårskontrakt med den nyopprykkede klubben Sarpsborg 08. Han spilte 19 seriekamper og scorte tre mål i 2013-sesongen, men fikk ikke fornyet tillit av den sportslige ledelsen i klubben og ble siden frigitt ved sesongslutt. Den 20. desember 2013 signerte han under på en toårskontrakt med Hamarkameratene.
Den 10. august 2014 ble Sylling Olsen lånt ut fra Hamarkameratene til gamleklubben Mjøndalen ut 2014-sesongen.